นายกฯลงพื้นที่ 5 อำเภอ จ.ศรีสะเกษ ติดตามช่วยเหลือหลังน้ำท่วม
น.ส.ยิ่งลักษณ์ ชินวัตร นายกรัฐมนตรี และ นายยงยุทธ วิชัยดิษฐ์ รองนายกรัฐมนตรี และ รมว.มหาดไทย ลงพื้นที่พบปะประชาชน ในอำเภอบึงบูรณ์ ศิลาลาด ราษีไศล ยางชุมน้อย และ อำเภอกันทรารมย์ จังหวัดศรีสะเกษ เพื่อติดตามการให้ความช่วยเหลือผู้ประสบภัยจากสถานการณ์น้ำท่วม โดยผลกระทบจากแม่น้ำมูลไหลเข้าท่วมบ้านเรือน และ พื้นที่การเกษตรได้รับความเสียหายนายกรัฐมนตรี ระบุว่า รัฐบาลได้ให้การช่วยเหลือด้วยการจ่ายเงินชดเชยน้ำท่วมให้กับผู้ประสบภัยทั้ง 5 อำเภอของจังหวัดศรีสะเกษแล้ว แต่ยังมีบางส่วนที่ยังไม่ได้รับเพราะต้องรอการตรวจสอบกับสำนักงานเกษตรจังหวัดเพื่อรับรองความเสียหาย ซึ่งย้ำว่า รัฐบาลจะเร่งดำเนินการเยียวยาอย่างเต็มที่ทั้งการชดเชยภาคการเกษตรการพักหนี้เกษตรกร โดยขอให้ประชาชนรีบแจ้ง เพื่อจะได้จ่ายเงินชดเชยโดยเร็วที่สุด รวมถึงการเร่งฟื้นฟูส่วนต่าง ๆ ที่ได้รับผลกระทบให้กลับคืนสู่สภาพเดิมโดยเร็วที่สุด พร้อมถือโอกาสอวยพรปีใหม่ให้ชาวจังหวัดศรีสะเกษและคนไทยมีความสุขหลังจากนั้นได้เดินทางไปพบผู้แทนองค์กรสวัสดิการชุมชน 20 จังหวัดภาคตะวันออกเฉียงเหนือ ที่มหาวิทยาลัยราชภัฎจังหวัดศรีสะเกษ เพื่อเป็นประธานในการประชุมเครื่อข่ายกำหนดยุทธศาตร์ในการเดินเนินการในโครงการสนับสนุนการจัดสวัสดิการชุมชน จำนวน 2500 กองทุนจากทั่วประเทศ และ 1092 กองทุนในภาคตะวันออกเฉียงเหนือ
 นายกรัฐมนตรีลงพื้นที่พบปะประชาชนที่ได้รับผลกระทบจากแม่น้ำมูลไหลเข้าท่วมในพื้นที่ 5 อำเภอ ของจังหวัดศรีสะเกษ พร้อมอวยพรปีใหม่ให้ชาวจังหวัดศรีสะเกษ และ คนไทยมีความสุข
จังหวัดศรีสะเกษ,นายกฯ,ยิ่งลักษณ์,อวยพรปีใหม่,แม่น้ำมูล